ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
పాఠశాలలో బాలికల నమోదును పెంచే చర్యలు
పాఠశాల విద్య అక్షరాస్యత విభాగం , విద్యా మంత్రిత్వ శాఖ తో కలసి సమగ్ర శిక్షణా పథకాన్ని అమలు చేస్తోంది, విద్యాహక్కు చట్టం, 2009లో రాష్ట్రాలు, కేంద్ర పాలిత ప్రాంతాలకు మద్దతుగా 2018-19 నుండి అమలులోకి వచ్చింది. పాఠశాల విద్య అన్ని స్థాయిలలో సమానత్వం కల్పించడం, చేరికలను నిర్ధారించడం ఈ సమగ్ర శిక్షణ ప్రధాన లక్ష్యాలలో ఒకటి.
యూనిఫైడ్ డిస్ట్రిక్ట్ ఇన్ఫర్మేషన్ సిస్టమ్ ఫర్ ఎడ్యుకేషన్  / UDISE+లో అందుబాటులో ఉన్న సమాచారం ప్రకారం, 2018-19, 2019-20 సంవత్సరాలకు సంబంధించి బాలికల స్థూల నమోదు నిష్పత్తి  అన్ని స్థాయిల విద్యలో బాలికల నమోదులో పెరుగుదలను చూపుతుంది, వివరాలు క్రింద ఉన్నవి:
|
|
సంవత్సరం
|
|
ప్రాధమిక విద్య
|
|
అప్పర్ ప్రైమరీ
|
|
పాఠశాల
|
|
ఉన్నత పాఠశాల
|
|
2018-19
|
|
101.78
|
|
88.54
|
|
76.93
|
|
50.84
|
|
2019-20
|
|
103.69
|
|
90.46
|
|
77.83
|
|
52.40

పాఠశాల విద్య అన్ని స్థాయిలలో లింగ, సామాజిక వర్గ అంతరాలను తగ్గించడం సమగ్ర శిక్షణ ప్రధాన లక్ష్యాలలో ఒకటి. జార్ఖండ్ రాష్ట్రంతో సహా, విద్యలో బాలికల అధిక భాగస్వామ్యాన్ని నిర్ధారించడానికి, ఎనిమిదవ తరగతి వరకూ బాలికలకు అందుబాటులో సౌలభ్యంగా ఉండేట్టు సమీప పరిసరాల్లో పాఠశాలలను తెరవడం, బాలికలకు ఉచిత యూనిఫాం, పాఠ్యపుస్తకాలు వంటి అనేక చేరికలు సమగ్ర శిక్షణ లక్ష్యంగా పెట్టుకున్నాయి., I నుండి 12వ తరగతి వరకు మారుమూల/కొండ ప్రాంతాలలో పనిచేసే ఉపాధ్యాయులకు నివాస గృహాలు, మహిళా ఉపాధ్యాయులతో సహా అదనపు ఉపాధ్యాయుల నియామకం, ప్రత్యెక విద్యా అవసరాలు కావాల్సిన  బాలికలకు స్టైపెండ్, ప్రత్యేక మరుగుదొడ్లు, బాలికల భాగస్వామ్యాన్ని ప్రోత్సహించడానికి ఉపాధ్యాయులకు అవగాహన కార్యక్రమాలు, లింగం భేదం లేకుండా పాఠ్య పుస్తకాలు మొదలైనవాటితో సహా సునిశిత బోధన-అభ్యాస సామగ్రి ఏర్పాటు చేస్తున్నారు.
పాఠశాల విద్య అన్ని స్థాయిలలో లింగ అంతరాలను తగ్గించడానికి, సమగ్ర శిక్ష కింద కస్తూర్బా గాంధీ బాలికా విద్యాలయాలు  ఏర్పాటు చేశారు. KGBVలు SC, ST, OBC,వెనుకబడిన మైనారిటీలకు, దారిద్య్ర రేఖకు దిగువన ఉన్న వెనుకబడిన సమూహాలకు చెందిన బాలికల కోసం ఆరు నుండి తొమ్మిదో తరగతి వరకు రెసిడెన్షియల్ పాఠశాలలు ఏర్పాటు చేశారు. 10.11.2021 నాటికి, 6.50 లక్షల మంది బాలికల నమోదు, దేశంలో మొత్తం 5615 కస్తూరిబా గాంధీ బాలికా విద్యాలయాలు మంజూరు చేశారు, వీటిలో జార్ఖండ్ రాష్ట్రంలో 203 మంజూరు చేయగా 70377 మంది బాలికల నమోదు అయ్యారు.
ఈ సమాచారాన్ని విద్యాశాఖ సహాయ మంత్రి శ్రీమతి అన్నపూర్ణ దేవి ఈరోజు రాజ్యసభలో లిఖితపూర్వక సమాధానమిచ్చారు
ఉప రాష్ట్రపతి సచివాలయం
ఉపరాష్ట్రపతి చొరవతో నెల్లూరు జిల్లాలో వరి ధాన్యం సేకరణ గడువు మరో నెల రోజులు పెంపు
• రైతుల విజ్ఞప్తితో సంబంధిత కేంద్ర శాఖల కార్యదర్శులతో మాట్లాడిన గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు
• ఈ రోజు ఉత్తర్వులు జారీచేసిన కేంద్రం
నెల్లూరు జిల్లాలో ధాన్యం సేకరణ గడువును మరో నెలరోజులు పొడగిస్తూ.. అదే విధంగా నెల్లూరు కోటాను 34.8 లక్షల మెట్రిక్ టన్నులు పెంచేందుకు కేంద్ర వినియోగదారుల వ్యవహారాలు, ఆహార, ప్రజాపంపిణీ మంత్రిత్వ శాఖ అంగీకరించింది. దీంతోపాటు నెల్లూరు జిల్లాలో తడిసిన ధాన్యాన్ని తూర్పు గోదావరి జిల్లా ఎఫ్.సి.ఐ. గిడ్డంగులకు తరలించి, ఉప్పుడు బియ్యంగా వాడుకునేందుకు అంగీకారం తెలిపింది. రవాణా ఖర్చులను రాష్ట్ర ప్రభుత్వమే భరిస్తున్నందున ధాన్యాన్ని సేకరించేందుకు సిద్ధమని స్పష్టం చేసింది. ఇందుకు సంబంధించి రైల్వే శాఖతో సమన్వయం చేసి రవాణా సౌకర్యం విషయంలో సహకరిస్తామని కేంద్రం తెలిపింది.
ఈ విషయం మీద రాష్ట్ర ప్రభుత్వ లేఖ ఆధారంగా ఉపరాష్ట్రపతి చొరవతీసుకుని, కేంద్ర ఆహార, ప్రజాపంపిణీ మంత్రిత్వశాఖ కార్యదర్శి, వ్యవసాయ శాఖ కార్యదర్శితో పాటు హోంశాఖ కార్యదర్శులతో మాట్లాడుతూ వచ్చారు. దీనిపై స్పందించిన కేంద్రం ఈ రోజు తగిన ఉత్తర్వులు జారీ చేసింది. దానితో పాటు విపత్తు అంచనా కోసం కేంద్ర బృందాన్ని పంపమని కోరిన రాష్ట్ర ప్రభుత్వ విజ్ఞప్తిని ప్రస్తావిస్తూ, భారీ వర్షాల కారణంగా జరిగిన పంట నష్టాన్ని ప్రకృతి విపత్తుగా పరిగణించలేమని.. అందుకు పరిహారాన్ని రాష్ట్ర ప్రభుత్వ ప్రకృతి వైపరిత్య సహాయనిధి నుంచి అందించాల్సి ఉంటుందని కేంద్రం సూచించింది.
శుక్రవారం ఉపరాష్ట్రపతితో ఆయా శాఖల కార్యదర్శులు మరోసారి సంప్రదింపులు జరిపిన తర్వాత కేంద్ర ప్రభుత్వం నెల్లూరు జిల్లాలో ధాన్యం సేకరణ గడువుపెంచుతూ ఉత్తర్వులు జారీ చేసింది. గతంలో నిర్ణయించిన తేదీల ప్రకారం ఆగస్టు 31నే ధాన్యం సేకరణ గడువు ముగియగా.. నెల్లూరు, చిత్తూరు జిల్లాల రైతులు, రైస్ మిల్లర్ల అసోసియేషన్ సభ్యుల విజ్ఞప్తితో అధికారులతో మాట్లాడి సెప్టెంబర్ 30 వరకు ధాన్యం సేకరణ గడువు పెంచేలా ఉపరాష్ట్రపతి గతంలో చొరవ తీసుకున్న సంగతి విదితమే.
ఆర్థిక మంత్రిత్వ శాఖ
ఉత్తరప్రదేశ్లో తనిఖీలు నిర్వహించిన ఆదాయపన్ను శాఖ
బిజ్నోర్ కు చెందిన ఒక రియల్ ఎస్టేట్ గ్రూప్, దాని అనుబంధ సంస్థలపై ఆదాయపన్ను శాఖ 28-10-2020 న తనిఖీలు ప్రారంభించింది. ఈ గ్రూపు కంపెనీలకు పెద్ద మొత్తంలో ప్రీమియం సెక్యూరిటీ రిజర్వులు ఉండడం, రుణాలు, తీసుకున్నఇతర అడ్వాన్సులు చెల్లించాల్సిఉండడం, ఇతర చెల్లింపులు , అయినా ఇతరులకు చెప్పుకోదగిన స్థాయిలో ఇతరులకు రుణాలు ఇవ్వడం వంటి ఆరోపణలు ఈ గ్రూప్పై ఉన్నాయి. సంస్థ చూపుతున్న రుణాలు, అడ్వాన్సుల స్థాయిలో అమ్మకాలు కనిపించడం లేదు.
తనిఖీల సందర్భంగా 50 లక్షల రూపాయలకు పైగా నగదు, తగిన వివరణ లేని రెండున్నర కేజీల ఆభరణాలు ఇప్పటివరకూ కనుగొన్నారు. షేర్ ప్రీమియంకు సంబంధించిన ఆరోపణలు వాస్తవమని తనిఖీలలో గుర్తించారు. ఇవి సంబంధిత షేరోహోల్డర్ల రాబడికి అనుగుణంగా లేవని, వీటి రాబడి ఎక్కిడినుంచో వివరాలు లేవని గుర్తించారు.
ఒకే ప్రాంగణం నుంచి 20 కంపెనీలకు పైగా నడుస్తున్నట్టు తనిఖీల సందర్భంగా గుర్తించారు. వీటిలో చాలావరకు డమ్మీకంపెనీలు. ఇవి ఎలాంటి కార్యకలాపాలు నిర్వహించడం లేదు. వీటికి ఎలాంటి విలువ లేకపోయినా వాటి షేర్లు ప్రీమియం ను సూచిస్తున్నాయి.ఈ డమ్మీ కంపెనీలను నిధుల మళ్లింపునకు వాడుకుంటున్నట్టు గుర్తించారు.
ఈ గ్రూపంఉ కంపెనీలోని ఒకరికి బ్రిటన్ కు చెందిన విదేశీ కంపెనీలో ఆర్ధిక ప్రయోజనాలు ఉన్నాయి. లండన్లో ఒక ఆస్థి ఉంది. అక్కడి పెట్టుబడులపై కూడా ఆదాయపన్ను శాఖ ఆరాతీస్తోంది. పలుచోట్ల జరిపిన తనిఖీలలో చాలాఆస్థులలో పెట్టుబడులకు సంబంధించిన పత్రాలను స్వాధీనం చేసుకున్నారు. వాటిని పరిశీలిస్తున్నారు. ఈ ఆస్తులలో పెట్టుబడులపై పరిశీలిస్తున్నారు. ఈ గ్రూపు కుగల ఆస్తులలో పెట్టుబడులకు నిధులు ఎక్కడినుంచి వచ్చాయన్నది తనిఖీ చేస్తున్నారు. కొన్ని చెల్లింపులకు సంబంధించి చేతితో రాసిన పత్రాలు,రశీదులు కూడా తనిఖీలలో స్వాధీనం చేసుకున్నారు. వాటిని కూడా పరిశీలిస్తున్నారు. ఇప్పటివరకు ఆరు బ్యాంకు లాకర్లను కనుగొన్నారు. తనిఖీలు కొనసాగుతున్నాయి.
ప్రధాన మంత్రి కార్యాలయం
కేరళ ప్రజల కు ‘కేరళ పిరవి దినం’ సందర్భం లో శుభాకాంక్షలు తెలిపిన ప్రధాన మంత్రి
కేరళ ప్రజల కు ‘కేరళ పిరవి దినం’ నాడు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘కేరళ ప్రజల కు ‘కేరళ పిరవి దినం’ తాలూకు శుభాకాంక్షలు. మనోజ్ఞమైన పరిసరాలు మరియు కష్టించి పని చేసే తత్వం గల ప్రజల వల్ల కేరళ బహుదా ప్రశంసల కు నోచుకొంటోంది. కేరళ ప్రజలు వివిధ ప్రయాసల లో సఫలం అవుదురు గాక’’ అని పేర్కొన్నారు.
మంత్రిమండలి
న్యూ ఢిల్లీ లో ఫిజీ హై కమిశన్ కు కేటాయించిన స్థలానికి వాణిజ్యపరమైన ధరలను వసూలు చేయకుండా మినహాయించేందుకు ఆమోదం తెలిపిన మంత్రివర్గం
న్యూ ఢిల్లీ లో గల ఫిజీ హై కమిశన్ కు ఇచ్చిన చాణక్యపురి డిప్లొమేటిక్ ఏరియా లోని 2800 చదరపు అడుగులతో కూడినటువంటి 31-బి నంబర్ స్థలానికి వాణిజ్యపరమైన ధరలను వసూలు చేయకుండా మినహాయింపు ను ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఫిజీ లోనీ సువా లో భారతదేశ హై కమిశన్ కు ఇచ్చిన భూమి కి ఫిజీ పేర్కొన్న ఇదే తరహా నియమాలు మరియు షరతులనే వర్తింపచేయనున్నారు.
పూర్వరంగం:
ఫిజీ లోని సువా లో భారతదేశ హై కమిశన్ నిర్మాణం కోసం 6695 చదరపు మీటర్ల స్థలాన్ని ఫిజీ ప్రభుత్వం 2015 ఆగస్టు నెల లో ఇచ్చింది. దీని లీజు గడువు 99 సంవత్సరాలు. ప్రతి ఒక్క సంవత్సరానికి దీని కిరాయి 100 ఫిజీ డాలర్లు. అద్దె ను ప్రతి 5 సంవత్సరాల అనంతరం మదింపు చేస్తారు. అయితే భారత ప్రభుత్వం కూడా తన వంతుగా ఇదే రకంగా భూమిని బదలాయించే ప్రతిపాదన ఉండాలని ఫిజీ కోరింది. ఫిజీ తో ఉన్నటువంటి ద్వైపాక్షిక సంబంధాల ప్రత్యేకత ను దృష్టిలో పెట్టుకొని ఫిజీ హై కమిశన్ కు కేటాయించిన స్థలానికి వాణిజ్యపరమైన రేటును వసూలు చేయకుండా మినహాయింపు ను ఇవ్వడమైంది.
ఆరోగ్య, కుటుంబ సంక్షేమ మంత్రిత్వ శాఖ
రెండో జి-20 ఆరోగ్య మంత్రుల సమావేశంలో భారత ఆరోగ్య మంత్రి డా.మన్సుఖ్ మాండవీయ ముగింపు ప్రసంగం
"అవసరానికి సరిగ్గా సరిపోయే" ప్రపంచ స్థాయి ఆరోగ్య సంరక్షణ వ్యవస్థను సృష్టించాల్సిన అవసరాన్ని పునరుద్ఘాటించిన మంత్రి
"కొవిడ్-19 మహమ్మారిని నిర్వహించడానికి జి-20 తీసుకున్న ప్రయత్నాలను ఏకీకృతం చేయాలి. ఇందుకు ఒక శాశ్వత వైద్య ప్రతిస్పందన వేదికను సృష్టించాలి. సురక్షితమైన, నాణ్యమైన, సరసమైన ధరలకు టీకాలు, చికిత్స విధానాలు అందుబాటులో ఉండేలా నిర్ధరించాలి: డాక్టర్ మాండవీయ
“ఆరోగ్య అత్యవసర నివారణ, సంసిద్ధత, ప్రతిస్పందనకు భారతదేశం ప్రాధాన్యత ఇస్తోంది. సురక్షిత, ప్రభావవంతమైన, నాణ్యమైన, సరసమైన ధరల్లో వైద్య చికిత్సల లభ్యత, అందుబాటుపై దృష్టి సారించి ఔషధ రంగంలో సహకారాన్ని బలోపేతం చేస్తోంది. సార్వత్రిక ఆరోగ్య కవరేజీకి సహాయం చేయడానికి, హెల్త్ వర్కింగ్ గ్రూపుల కోసం ఆరోగ్య సంరక్షణ సేవలను మెరుగుపరచడానికి డిజిటల్ ఆరోగ్య ఆవిష్కరణలు, పరిష్కారాలకు ప్రాధాన్యం ఇస్తోంది"
"అవసరానికి సరిగ్గా సరిపోయే  ప్రపంచ స్థాయి ఆరోగ్య సంరక్షణ వ్యవస్థను రూపొందించడం కోసం డబ్ల్యూహెచ్వో , జీఏవీఐ, జి-7, జి-20లో సభ్యులైన ప్రభుత్వ సంస్థల మధ్య స్థిరమైన నిధులు, ఐహెచ్ఆర్ సంస్కరణలు, నిరవధిక చర్చలు ఉండేలా చూడడం అవసరం. ఇండోనేషియాలోని బాలిలో జరిగిన రెండో జి-20 ఆరోగ్య మంత్రుల సమావేశంలో, తన ముగింపు ప్రసంగం సందర్భంగా కేంద్ర ఆరోగ్య & కుటుంబ సంక్షేమ శాఖ మంత్రి డాక్టర్ మన్సుఖ్ మాండవీయ ఇవాళ ఈ వ్యాఖ్యలు చేశారు.
భవిష్యత్తులో వచ్చే వైద్య పరమైన సవాళ్లను ఎదుర్కోవడానికి ప్రపంచం సిద్ధంగా ఉండేలా చూసేందుకు, వైద్య ప్రతిస్పందనల 'తయారీ & పరిశోధన' కేంద్రాలకు ప్రాధాన్యత ఇవ్వాలన్న ఇండోనేషియా పిలుపుకు మద్దతు ఇస్తూ భారత కేంద్ర మంత్రి మాండవీయ తన ప్రసంగాన్ని ప్రారంభించారు. "శాశ్వత వైద్య ప్రతిస్పందన వేదికను సృష్టించడం ద్వారా సురక్షిత, నాణ్యమైన, సరసమైన ధరలకు టీకాలు, చికిత్సలు అందుబాటులోకి తెచ్చేలా, కొవిడ్-19 మహమ్మారిని నిర్వహించడానికి జి-20 తీసుకున్న ప్రయత్నాలను ఏకీకృతం చేయాల్సిన అవసరాన్ని" కూడా ఈ సందర్భంగా మంత్రి ప్రముఖంగా ప్రస్తావించారు.
ఇండోనేషియా, ఇటలీ, సౌదీ అరేబియా సహా జి-20 సమావేశాలకు గతంలో అధ్యక్షత వహించిన దేశాలను మంత్రి ప్రశంసించారు. "ఆరోగ్య అత్యవసర నివారణ, సంసిద్ధత, ప్రతిస్పందనకు ప్రాధాన్యత ఇవ్వడానికి భారతదేశం రూపొందించుకున్న ప్రణాళికను వివరించారు. సురక్షితమైన, ప్రభావవంతమైన, నాణ్యమైన, సరసమైన ధరలకు వైద్య సేవల లభ్యత, అందుబాటుపై దృష్టి సారించి ఔషధ రంగంలో సహకారాన్ని బలోపేతం చేయడం; సార్వత్రిక ఆరోగ్య కవరేజీకి సహాయం చేయడానికి, హెల్త్ వర్కింగ్ గ్రూపుల కోసం ఆరోగ్య సంరక్షణ సేవలను మెరుగుపరచడానికి డిజిటల్ ఆరోగ్య ఆవిష్కరణలు, పరిష్కారాలకు ప్రాధాన్యం ఇవ్వడం గురించి వివరించారు.
వైద్య ప్రతిస్పందన చర్యలు, విలువకు తగ్గ వైద్య ప్రయాణాలు, సంపూర్ణ ఆరోగ్య సంరక్షణల అందుబాటును విస్తరించడానికి పరస్పర సహకార పరిశోధనలపై డిజిటల్ ఆరోగ్య వర్క్షాపుల నిర్వహణ వంటి కార్యక్రమాలను డాక్టర్ మాండవ్య ప్రతిపాదించారు. సాంప్రదాయ ఔషధాల ద్వారా జి-20 చర్చలకు మద్దతు ఇవ్వడం, మెరుగుపరచడం ద్వారా ఇలాంటి కార్యక్రమాలు నిర్వహించాలని సూచించారు.
భారతదేశం నిర్వహించబోయే తదుపరి జి-20 ఆరోగ్య మంత్రుల సమావేశానికి జి-20 ఆరోగ్య మంత్రులను, పాల్గొనే ఇతరులను సాదరంగా ఆహ్వానించి డాక్టర్ మాండవీయ తన ప్రసంగాన్ని ముగించారు. అందరికీ సమానంగా అందుబాటులో ఉండే అంతర్జాతీయ ఆరోగ్య వ్యవస్థను రూపొందించడంలో అందరి మద్దతు, సహకారాన్ని కూడా భారత ఆరోగ్య శాఖ మంత్రి కోరారు.
ప్రధాన మంత్రి కార్యాలయం
పూర్వ ఎంపి, పత్రికా రచయిత శ్రీ చందన్ మిత్ర కన్నుమూత పట్ల సంతాపం తెలిపిన ప్రధాన మంత్రి
రాజ్య సభ లో పూర్వ సభ్యుడు, పత్రికా రచయిత శ్రీ చందన్ మిత్ర గారి కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. శ్రీ మిత్ర గారిని ఆయన వివేకానికి మరియు ఆయన అంతర్ దృష్టి కి గాను స్మరించుకోవడం జరుగుతుంది అని ప్రధాన మంత్రి అన్నారు.
‘‘శ్రీ చందన్ మిత్ర గారి ని ఆయన వివేకానికి, ఆయన అంతర్ దృష్టులకు గాను స్మరించుకోవడం జరుగుతుంది. ఆయన ప్రసార మాధ్యమ జగతి తో పాటు రాజకీయాల లో కూడా తనకంటూ ఒక విశిష్టత ను సంపాదించుకొన్నారు. ఆయన మరణం బాధాకరం. ఆయన కుటుంబానికి, ఆయన ను అభిమానించే వారికి ఇదే నా సంతాపం. ఓమ్ శాంతి’’ అని ప్రధాన మంత్రి ఒక ట్వీట్ లో పేర్కొన్నారు.
రహదారి రవాణా, హైవేల మంత్రిత్వ శాఖ
రోడ్డు రవాణా, రహదారుల మంత్రిత్వ శాఖ కార్యదర్శిగా బాధ్యతలు స్వీకరించిన శ్రీ గిరిధర్ అరమనే
రోడ్డు రవాణా మరియు రహదారుల మంత్రిత్వ శాఖ కార్యదర్శిగా శ్రీ గిరిధర్ అరమనే ఈ రోజు బాధ్యతలు స్వీకరించారు. అనంతరం మంత్రిత్వ శాఖ పని తీరును సమీక్షించడానికి ఆయన సీనియర్ అధికారులతో సమావేశాలు నిర్వహించారు. ముఖ్యంగా కోవిడ్-19 మహమ్మారి ప్రభావం నేపథ్యంలో ఎదురవుతున్న సమస్యలను గురించి ఈ సమావేశాల్లో చర్చించారు. భారత ఆర్థిక వ్యవస్థకు రవాణా, రహదారుల రంగం వెన్నెముక వంటిదని అని ఈ సందర్భంగా శ్రీ అరమనే ఉద్ఘాటించారు. అంతకు ముందు శ్రీ అరమనే క్యాబినెట్ సెక్రటేరియట్ అదనపు కార్యదర్శిగా కూడా పని చేశారు. 2012-14 మధ్య కాలంలో ఆయన పెట్రోలియం, సహజ వాయువు మంత్రిత్వ శాఖలో సంయుక్త కార్యదర్శిగా కూడా పనిచేశారు. శ్రీ గిరిధర్ అరమనే 1988 బ్యాచ్కు చెందిన ఐఏఎస్ అధికారి. ఐఐటీ మద్రాస్ నుండి సివిల్ ఇంజినీరింగ్లో ఎంటెక్ చేశారు. ఈయన ఎకనామిక్స్ లో మాస్టర్స్ డిగ్రీ కూడా పొందారు. ఫైనాన్స్ మరియు బ్యాంకింగ్ విషయాలపై ఐఐఎం బెంగళూరు, ఐఐఎఫ్టీ న్యూఢిల్లీతో పాటు పూణేలోని టాటా ఎమ్జీటి ట్రగ్ సెంటర్తో పాటు సింగపూర్ మరియు ఫ్రాన్స్లలో శిక్షణ పొందారు. శ్రీ అరమనే ఆంధ్రప్రదేశ్ ప్రభుత్వంలో క్షేత్ర, విధాన స్థాయిలతో సహా వివిధ స్థానాల్లో పని చేశారు. సంస్థాగత మరియు ఆర్థిక విషయాలలో విస్తారమైన అనుభవం ఆయన సొంతం.
(Visitor Counter : 152
గణాంకాలు- కార్యక్రమాల అమలు మంత్రిత్వ శాఖ
కేంద్ర గణాంకాలు, కార్యక్రమాల అమలు శాఖ ఆధ్వర్యంలో "గణాంకాల దినోత్సవం" నిర్వహణ
ఇతివృత్తం: "సుస్థిరాభివృద్ధి లక్ష్యాలను పర్యవేక్షించడానికి జాతీయ సూచిక విధానాలతో రాష్ట్రాల సూచిక విధానాలను ఏకీకృతం చేయడం"
గణాంకాలు, ఆర్థిక ప్రణాళిక రంగాల్లో స్వర్గీయ ప్రొ. ప్రశాంత చంద్ర మహలనోబిస్ చేసిన విశేష కృషికి గుర్తింపుగా, ఆయన జన్మదినం సందర్భంగా, 2007 నుంచి ప్రతి సంవత్సరం జూన్ 29న “గణాంకాల దినోత్సవం”గా భారత ప్రభుత్వం జరుపుతోంది.
ఈ సంవత్సరం గణాంకాల దినోత్సవాన్ని, ఇవాళ, న్యూదిల్లీలోని స్కోప్ కాంప్లెక్స్లో ఉన్న స్కోప్ కన్వెన్షన్ సెంటర్లో నిర్వహించారు. భారత గణాంకాలు, కార్యక్రమాల అమలు శాఖ సహాయ మంత్రి  రావ్ ఇంద్రజిత్ సింగ్ ఈ కార్యక్రమానికి ముఖ్య అతిథిగా హాజరై, ప్రసంగించారు. నేషనల్ స్టాటిస్టికల్ కమిషన్ ప్రొ.రాజీవ లక్ష్మణ్ కరాండికర్, భారతదేశ ముఖ్య గణాంకాధికారి & మంత్రిత్వ శాఖ కార్యదర్శి డా.జి.పి.సమంత కూడా ఈ కార్యక్రమంలో మాట్లాడారు. మంత్రిత్వ శాఖ సీనియర్ అధికారులు, ఇతర కేంద్ర మంత్రిత్వ శాఖలు/విభాగాలు, రాష్ట్ర/యూటీ ప్రభుత్వాల ప్రతినిధులు, యూఎన్ సంస్థల ప్రతినిధులు కూడా ఈ కార్యక్రమంలో పాల్గొన్నారు. మంత్రిత్వ శాఖ సామాజిక మాధ్యమ ఖాతాల్లో ఈ కార్యక్రమం ప్రత్యక్ష ప్రసారం అయింది.
"ఆన్ ది స్పాట్ ఎస్సే రైటింగ్ కాంపిటీషన్, 2023" విజేతలను కూడా ఈ కార్యక్రమంలో సత్కరించారు.
మంత్రిత్వ శాఖ డిప్యూటీ డైరెక్టర్ జనరల్ డాక్టర్ అశుతోష్ ఓజా 2023 గణాంకాల దినోత్సరం ఇతివృత్తంపై సంక్షిప్త ప్రదర్శన ఇచ్చారు. భారతదేశంలో యూఎన్ రెసిడెంట్ కోఆర్డినేటర్ శోంబి షార్ప్, నీతి ఆయోగ్ సీనియర్ సలహాదారు డాక్టర్ యోగేష్ సూరి, నీతి ఆయోగ్ డైరెక్టర్ రాజేష్ గుప్తా కూడా 2023 గణాంకాల దినోత్సవం ఇతివృత్తంపై ప్రసంగించారు.
ఈ సందర్భంగా, "సుస్థిరాభివృద్ధి లక్ష్యాలు-జాతీయ సూచిక విధానాలు, ప్రగతి నివేదిక, 2023"ను ఆవిష్కరించారు. నివేదికతో పాటు, "సుస్థిరాభివృద్ధి లక్ష్యాలు-జాతీయ సూచిక విధానాలు, 2023" డేటా స్నాప్షాట్ కూడా విడుదల చేశారు. మంత్రిత్వ శాఖ వెబ్సైట్ నుంటి లక్ష్యాల వారీ సమాచారాన్ని ఎక్సెల్ రూపంలో డౌన్లోడ్ చేసుకునే వెసులుబాటు కూడా ఉంది.
ప్రధాన మంత్రి కార్యాలయం
ఐరోపా మండలి.. ఐరోపా కమిషన్ అధ్యక్షులతో ప్రధానమంత్రి సమావేశం
ప్రధానమంత్రి శ్రీ నరేంద్ర మోదీ ఇవాళ న్యూఢిల్లీలో జి-20 శిఖరాగ్ర సదస్సు నేపథ్యంలో కొమొరెజ్ సమాఖ్య అధ్యక్షులు మాననీయ అజలీ అసౌమనితో 2023 సెప్టెంబరు 10న సమావేశమయ్యారు. జి-20 కూటమిలో ఆఫ్రికా సమాఖ్య శాశ్వత సభ్యత్వం పొందడంలో ప్రధానమంత్రి కృషికి ఈ సందర్భంగా అధ్యక్షులు అసౌమని కృతజ్ఞతలు తెలిపారు. అందునా ఆఫ్రికాతో భారతదేశానికి లోతైన సంబంధాలున్న నేపథ్యంలో జి-20కి భారత్ అధ్యక్షత వహిస్తున్న సమయాన చోటుచేసుకున్న ఈ పరిణామం ప్రత్యేక ఆనందాన్నిచ్చిందని ఆయన చెప్పారు. తద్వారా భారత్-కొమొరెజ్ సంబంధాలకు ఉత్తేజం లభిస్తుందని అభిప్రాయపడ్డారు. జి-20 అధ్యక్ష బాధ్యతలను విజయంతంగా నిర్వర్తించడంపై ప్రధానమంత్రిని ఆయన అభినందించారు.
జి-20 కూటమిలో శాశ్వత సభ్యత్వం పొందడంపై ఆఫ్రికా సమాఖ్యతోపాటు కొమొరెజ్కు ప్రధానమంత్రి అభినందనలు తెలిపారు. దక్షిణార్థ గోళ దేశాల గళం వినిపించడంలో తమ కృషిని ఈ సందర్భంగా ప్రధాని ప్రముఖంగా ప్రస్తావించారు. తదనుగుణంగా 2023 జనవరిలో దక్షిణార్థ గోళ గళంపై శిఖరాగ్ర సదస్సు నిర్వహించడాన్ని గుర్తుచేశారు. ఈ సమావేశంలో భాగంగా భారత్-కొమొరెజ్ ద్వైపాక్షిక సంబంధాలపై దేశాధినేతలిద్దరూ చర్చించారు. సంబంధాల విస్తరణ దిశగా చేపట్టిన పలు చర్యల ప్రగతిపై వారు సంతృప్తి వ్యక్తం చేశారు. సముద్ర భద్రత, సామర్థ్య వికాసం, ప్రగతి భాగస్వామ్యం తదితర రంగాల్లో సహకారానికిగల అవకాశాలపైనా వారు చర్చించారు.
ప్రధాన మంత్రి కార్యాలయం
ఉత్తర్ ప్రదేశ్ లోని కుశీనగర్ లో జరిగిన దుర్ఘటన లో ప్రాణనష్టం వాటిల్లడంపట్ల సంతాపం తెలిపిన ప్రధాన మంత్రి
ఉత్తర్ ప్రదేశ్ లోని కుశీనగర్ లో జరిగిన దుర్ఘటన లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ ప్రగాఢ విచారాన్ని వ్యక్తం చేశారు. స్థానిక పాలన యంత్రాంగం సాధ్యమైన అన్ని విధాలు గా సహాయాన్ని అందించడం లో తలమునకలైందని కూడా ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘ఉత్తర్ ప్రదేశ్ లోని కుశీనగర్ లో జరిగిన దుర్ఘటన హృదయ విదారకం గా ఉంది. ఈ ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు నేను నా ప్రగాఢ సంతాపాన్ని వ్యక్తం చేస్తున్నాను. ఈ దుర్ఘటన లో గాయపడ్డ వారు సాధ్యమైనంత త్వరలో కోలుకోవాలని కోరుకొంటున్నాను. స్థానిక పాలన యంత్రాంగం సాధ్యమైన అన్ని విధాలు గా సహాయం చేయడం లో తలమునకలైంది.’’ అని పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కనిష్ట మద్ధతు ధరలు తగ్గవచ్చని తాను చెప్పినట్లుగా వచ్చిన వార్తలను పూర్తిగా ఖండించిన శ్రీ నితిన్ గడ్కరీ
- ఇలాంటి పూర్తిగా తప్పుడు వార్తలని నిరాధారమైనవని పేర్కొన్న మంత్రి
- పంటల ప్రత్యామ్నాయ వినియోగాన్ని కనుగొనడం ద్వారా రైతు ఆదాయాన్ని పెంచే మార్గాలను చూడటం ద్వారా వారికి మంచి రాబడి లభించగలదని పేర్కొన్న శ్రీ నితన్ గడ్కరీ
పంటలకు కనీస మద్దతు ధరలు  తగ్గవచ్చని తాను చేప్పినట్టుగా వస్తున్న వార్తలను కేంద్ర రహదారి రవాణా మరియు జాతీయ రహదారులు, ఎంఎస్ఎంఈ శాఖల మంత్రి శ్రీ నితిన్ గడ్కరీ ఖండించారు. ఈ విషయానికి సంబంధించి ఒక విభాగం మీడియాలో వచ్చిన వార్తలు పూర్తిగా తప్పుడు వార్తలని, అవి నిరాధారమైనవని మంత్రి తెలిపారు. ఎంఎస్పీ తగ్గే అవకాశం ఉందని తాను వ్యాఖ్యానించినట్టు వచ్చిన వార్తలు పూర్తిగా అబద్ధమని కూడా పేర్కొన్నాడు. ఈ అంశంపై శ్రీ గడ్కరీ ఒక ప్రకటన చేస్తూ.. రైతుల ఆదాయాన్ని పెంచే విషయంలో తాను అన్ని వేళల అన్నదాతల పక్షానే నిలుస్తానని ఆయన అన్నారు. వరి , గోధుమ, చెరకు వంటి పంటలను పలు ప్రత్యామ్నాయాలుగా ఉపయోగించడం ద్వారా రైతుల ఆదాయాన్ని పెంపొందించే విషయమై తాను రైతుల పక్షాల వాదిస్తుంటానని ఆయన తెలిపారు. పంటల ఎంఎస్పీ పెరుగుదల ప్రకటించినప్పుడు తాను కూడా ఆ సమావేశానికి హాజరయ్యానని మంత్రి గడ్కరీ నొక్కిచెప్పారు. ఎంఎస్పీ తగ్గింపు విషయమై బాసటగా నిలబడటం ప్రశ్నే లేదు అని ఆయన పేర్కొన్నారు. రైతులకు మెరుగైన పంట ఆదాయాన్ని అందించే విషయమైన ఎల్లప్పుడూ భారత ప్రభుత్వం ప్రాధాన్యతనిస్తుందని మంత్రి అన్నారు. ఇదే స్ఫూర్తితో ఎంఎస్పీని పెంచామని ఆయన తెలిపారు. దేశంలో రైతులకు మేటి ధరలను అందించడానికి పంట పద్ధతిలో మార్పులను అన్వేషించాల్సిన అవసరాన్ని ఆయన ఈ సందర్భంగా నొక్కి చెప్పారు. ఉదాహరణకు, వంట నూనెల ఉత్పత్తి పెరిగిలే తగిన చర్యలు తీసుకుంటే మేలని ఆయన అన్నారు. ఎందుకంటే భారతదేశం వంట నూనెల దిగుమతి కోసం సుమారు 90000 కోట్ల రూపాయలు ఖర్చు చేస్తుందని ఆయన అన్నారు. ఈ పంటలను మనమే పండించుకోవడం వల్ల దిగుమతులపై ఆధారపడాల్సిన పరిస్థితి తగ్గడంతో పాటుగా రైతుకు మెరుగైన ఆదాయం లభించగలదని ఆయన వివరించారు. అదే విధంగా, బియ్యం / వరి / గోధుమ / మొక్కజొన్నల నుండి ఇథనాల్ ఉత్పత్తి చేయడం వల్ల రైతుకు మెరుగైన రాబడి లభించడమే కాకుండా దిగుమతి చమురు బిల్లు కూడా ఆదా అవుతుందన్నారు. అంతేకాకుండా, ఈ జీవ ఇంధనాలు ఎంతో పర్యావరణ అనుకూలమైనవని కూడా శ్రీ గడ్కరీ ఈ సందర్భంగా పునరుద్ఘాటించారు.
(Visitor Counter : 165
భారత పోటీ ప్రోత్సాహక సంఘం
జిందాల్ పవర్ లిమిటెడ్లో 96.42 శాతం ఈక్విటీ వాటాను వరల్డ్వన్ ప్రైవేట్ లిమిటెడ్ కొనుగోలు చేయడానికి సీసీఐ ఆమోదం
జిందాల్ పవర్ లిమిటెడ్లో 96.42 శాతం ఈక్విటీ వాటాను వరల్డ్వన్ ప్రైవేట్ లిమిటెడ్ కొనుగోలు చేయడానికి సీసీఐ ఆమోదం
తెలిపింది. వరల్డ్వన్ ప్రైవేట్ లిమిటెడ్  సంస్థ లిస్టెడ్ మరియు అన్లిస్టెడ్ కంపెనీలలో పెట్టుబడులను కలిగి ఉన్న పెట్టుబడి హోల్డింగ్ కంపెనీ. జిందాల్ పవర్ లిమిటెడ్  ప్రధానంగా బొగ్గును ఇంధన వనరుగా ఉపయోగించి థర్మల్ పవర్ విద్యుత్తును ఉత్పత్తి చేసే వ్యాపారంలో నిమగ్నమై ఉంది. ప్రతిపాదిత కలయిక జేపీఎల్లో వరల్డ్వన్ ద్వారా 96.42% ఈక్విటీ వాటాను కొనుగోలు చేయడానికి సంబంధించినది. దీనికి సంబంధించి ప్రభావిత మార్కెట్లు..  భారతదేశంలో బొగ్గు ఆధారిత థర్మల్ పవర్ ఉత్పత్తికి మార్కెట్లు  భారతదేశంలో విద్యుత్ ప్రసారణ మార్కెట్లు. ఈ వాటా కొనుగోలుకు సంబంధించిన సవివరణ ఆర్డర్ వెలువడనుంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
8వ అంతర్జాతీయ యోగా దినోత్సవానికి కౌంట్డౌన్గా యోగా శిక్షణ మరియు ప్రదర్శన సెషన్ల నిర్వహణ
పెట్రోలియం మరియు సహజ వాయువు మంత్రిత్వ శాఖ, & గృహ మరియు పట్టణ వ్యవహారాల మంత్రిత్వ శాఖ ద్వారా 75 ప్రదేశాలలో జరిగిన కార్యక్రమాలు
జూన్ 21న అంతర్జాతీయ యోగా దినోత్సవానికి కౌంట్డౌన్గా, ఈ రోజు పెట్రోలియం మరియు సహజ వాయువు & గృహనిర్మాణం మరియు పట్టణ వ్యవహారాల మంత్రిత్వ శాఖలు ఉమ్మడి యోగా ప్రోటోకాల్ కార్యక్రమాన్ని నిర్వహించాయి. పెట్రోలియం మరియు సహజవాయువు మంత్రిత్వ శాఖ విదేశాల్లోని కొన్ని ప్రదేశాలతో సహా రెండు మంత్రిత్వ శాఖల సంయుక్త భాగస్వామ్యంలో 75 ప్రదేశాలలో ఈ కార్యక్రమాలు జరిగాయి. ఇరు మంత్రిత్వ శాఖలకు చెందిన కార్యదర్శులు మరియు ఇతర అధికారులు; మంత్రిత్వ శాఖలకు సంబంధించిన ఇతర కార్యాలయాల వేదికగా ఈ యోగా సెషన్లలో పాల్గొన్నారు. ఈ సెషన్కు న్యూ ఢిల్లీ నుండి కేంద్ర పెట్రోలియం మరియు సహజ వాయువు & గృహనిర్మాణ మరియు పట్టణ వ్యవహారాల మంత్రి శ్రీ హర్దీప్ సింగ్ పూరి నేరుగా హాజరయ్యారు. పెట్రోలియం మరియు సహజ వాయువు శాఖ సహాయ మంత్రి శ్రీ రామేశ్వర్ తేలి ఆసియాలోని మొట్టమొదటి మరియు ప్రపంచంలోని పురాతన రిఫైనరీ-దిగ్బోయ్ రిఫైనరీ నుండి ఇందులో పాల్గొన్నారు.
గృహనిర్మాణ మరియు పట్టణ వ్యవహారాల మంత్రిత్వ శాఖ కార్యదర్శి శ్రీ మనోజ్ జోషి న్యూ ఢిల్లీలోని నిర్మాణ్ భవన్లో యోగా శిక్షణ మరియు ప్రదర్శన సెషన్కు నాయకత్వం వహించారు.
పెట్రోలియం మరియు సహజ వాయువు కార్యదర్శి శ్రీ పంకజ్ జైన్ మరియు మంత్రిత్వ శాఖ మరియు చమురు మార్కెటింగ్ కంపెనీల అధికారులు న్యూఢిల్లీలో జరిగిన ప్రధాన యోగా సెషన్లో పాల్గొన్నారు.
కార్యక్రమంలో ప్రసారం చేసిన తన సందేశంలో, శ్రీ పూరి అంతర్జాతీయ యోగా దినోత్సవానికి కౌంట్డౌన్ను నిర్వహించడం కోసం ఆయుష్ మంత్రిత్వ శాఖ యొక్క చొరవను ప్రశంసించారు. దీనిలో రెండు మంత్రిత్వ శాఖలు ఈ రోజు విదేశాలలో ఉన్న ప్రదేశాలతో సహా దేశవ్యాప్తంగా విస్తరించి ఉన్న ప్రదేశాలలో హృదయపూర్వకంగా పాల్గొన్నాయి. యోగా అనేది శరీర-మనస్సు ఫిట్నెస్ యొక్క ఒక రూపం. ఇది కండరాల కార్యకలాపాల కలయికతో కూడి ఉంటుంది మరియు అంతర్గతంగా స్వీయ, శ్వాస మరియు శక్తిపై దృష్టి కేంద్రీకరించే దిశగా కూడా ఉంటుంది.
యోగాను మూడు వేల సంవత్సరాల క్రితం నాటి పాత సంప్రదాయంగా అభివర్ణించిన మంత్రి, ఇప్పుడు పాశ్చాత్య ప్రపంచం కూడా దీనిని పవిత్ర విధానంగా గుర్తిస్తోందని అన్నారు. యోగా ఇప్పుడు ఏకరీతిగా మరియు విశ్వవ్యాప్తంగా గుర్తింపు పొందింది మరియు ప్రత్యామ్నాయ వైద్య వ్యవస్థగా నమోదు అయింది అన్నారాయన.
అంతర్జాతీయ యోగా దినోత్సవాన్ని  ప్రతి సంవత్సరం జూన్ 21న జరుపుకుంటారు. ఆయుష్ మంత్రిత్వ శాఖ IDY వేడుకల నోడల్ మంత్రిత్వ శాఖ. ఈ రోజున, యోగా నిపుణుల మార్గదర్శకత్వంలో ఉదయం సామూహిక యోగా ప్రదర్శన కార్యక్రమం జరుగుతుంది, తరువాత ఇతర యోగా సంబంధిత కార్యక్రమాలు జరుగుతాయి.
ఈ సంవత్సరం, దేశం 75వ స్వాతంత్ర్య సంవత్సరాన్ని పురస్కరించుకుని ఆజాదీ కా అమృత్ మహోత్సవ్ను జరుపుకుంటున్నందున, ఆయుష్ మంత్రిత్వ శాఖ 100 విభిన్న సంస్థల భాగస్వామ్యంతో 13.03.2022 నుండి 100 రోజుల కౌంట్డౌన్ కార్యక్రమాన్ని ప్రారంభించింది. ఈ విషయంలో, ఆయుష్ మంత్రిత్వ శాఖ ఉమ్మడి యోగా ప్రోటోకాల్  ఆధారంగా యోగా వ్యాయామాలు చేయడం మరియు ఇతర సంబంధిత కార్యకలాపాలను నిర్వహించడం ద్వారా యోగా ప్రీ-సెలబ్రేషన్ల అంతర్జాతీయ దినోత్సవానికి కౌంట్డౌన్ను పాటించడం కోసం ప్రతి మంత్రిత్వ శాఖకు నిర్దిష్ట తేదీలను కేటాయించింది.
నూతన మరియు పునరుత్పాదక శక్తి మంత్రిత్వ శాఖ
ఇ-ఆఫీస్ విధానంలో ఇంటి నుంచే పని చేస్తున్న ఎంఎన్ఆర్ఇ అధికారులు, సిబ్బంది
వీడియో కాన్ఫరెన్సింగ్ విధానంలో పనిని సమీక్షిస్తున్న మంత్రి శ్రీ ఆర్ కె సింగ్
రెండు పునరుత్పాదక ఇంధన పార్కుల ఏర్పాటుకు రాజస్తాన్ ప్రభుత్వంతో ఎన్ టిపిసి, ఎస్ఇసిఐ ఒప్పందం
మొధేరా సౌర విద్యుదీకరణ పథకం ప్రారంభించిన ప్రభుత్వం
నవ్య, పునరుత్పాదక ఇఃదన వనరుల మంత్రిత్వ శాఖ  సిబ్బంది మొత్తం ఇళ్ల నుంచే ఇ-ఆఫీస్ విధానంలో పని చేస్తున్నారు. ఫైళ్ల కదలికలు, నోట్ల జారీ వంటివి కూడా ఆన్ లైన్ లోనే జరుగుతున్నాయి. సమీక్షా సమావేశాలు వీడియో కాన్ఫరెన్సింగ్ ద్వారా నిర్వహిస్తున్నారు. ఎంఎన్ఆర్ఇ శాఖ మంత్రి శ్రీ ఆర్ కె సింగ్ తమ శాఖ అధికారులతో వరుసగా రెండు రోజులు సమీక్షా సమావేశాలు నిర్వహించారు. ఈ రంగంలోకి కొత్త పెట్టుబడులు తీసుకురావడం లక్ష్యంగా పునరుత్పాదక ఇంధనం  సమీకరణ, స్టోరేజికి సంబంధించిన అన్ని విభాగాలకు ఒకేలా వర్తించే సార్వత్రిక మార్గదర్శకాలు త్వరలో జారీ చేయాలని ఆ సమీక్షా సమావేశంలో నిర్ణయించారు. అలాగే ఇన్వెస్టర్లు తమ పెట్టుబడులు ప్లాన్ చేసుకోవడానికి వీలుగా కొత్త బిడ్ లు ప్రకటించడం కొనసాగించాలని కూడా నిర్ణయించారు.
ఒక్కోటి 5000 మెగావాట్ల సామర్థ్యం గల రెండు ఆర్ఇ పార్కుల ఏర్పాటు కోసం ఎస్ఇసిఐ, ఎన్ టిపిసి తక్షణం రాజస్తాన్ ప్రభుత్వంతో ఎంఓయు కుదుర్చుకోవాలని నిర్ణయించారు. దీనితో రాజస్తాన్ లోని జైసల్మీర్ లో 25,000 మెగావాట్ల సామర్థ్యంతో నిర్మించతలపెట్టిన అల్ర్టా మెగా ఆర్ఇ పార్క్ ఏర్పాటులో మొదటి దశ పూర్తి కావడానికి మార్గం సుగమం అవుతుంది.గుజరాత్ లోని ఖవాడాలో గుజరాత్ రాష్ట్ర ప్రభుత్వం, రక్షణ మంత్రిత్వ శాఖ సంప్రదింపులతో 25,000 మెగావాట్ల సామర్థ్యం గల ఆర్ఇ పార్కుకు అవసరమైన ఏర్పాట్లు కూడా చేయాలని నిర్ణయించారు. ఇరెడాకు అవసరమైన నిధుల కల్పనకు భిన్న మార్గాలు అన్వేషించాలని నిర్ణయం తీసుకున్నారు.
గుజరాత్ లోని మధేరా పట్టణం పూర్తిగా సౌర విద్యుత్తుతోనే పని చేసే విధంగా సంపూర్ణ సౌర విద్యుదీకరణ పూర్తి చేసి సన్ టౌన్ గా మార్చేందుకు మార్గదర్శకాలు జారీ చేశారు. మొధేరా జిల్లాలలోని మెహ్సనా పట్టణంలో ఉన్న సూర్య దేవాలయాన్ని పూర్తిగా సౌర విద్యుత్తుతో పని చేసే విధంగా మార్చాలన్న ప్రధానమంత్రి ఆలోచనను ముందుకు నడిపే లక్ష్యంతో ఒక స్కీమ్ ను కూడా కేంద్రప్రభుత్వం ప్రారంభించింది. మొధేరాలో ఆరు మెగావాట్ల సోలార్ పివి ప్లాంట్ ఏర్పాటు చేయడంతో పాటు 15 మెగావాట్ల బ్యాటరీ స్టోరేజి, రూఫ్ టాప్ పివి వ్యవస్థలు, స్మార్ట్ మీటర్లు, సోలార్ ఇవి చార్జింగ్ స్టేషన్లు ఏర్పాటు చేస్తారు.
మొధేరాలో రూ.65 కోట్ల పెట్టుబడితో కూడిన ఈ ప్రాజెక్టుకు 50 శాతం కేంద్ర ఆర్థిక సహాయం  అందుతుంది. మిగతా 50 శాతం నిధులు గుజరాత్ ప్రభుత్వం సమకూర్చుకోవాలి. ఈ స్కీమ్ గృహావసరాలు, వ్యవసాయ విద్యుత్ అవసరాలు తీర్చి ఒక నగరం లేదా పట్టణం పూర్తిగా సౌర విద్యుత్తుతో పని చేయడానికి ఒక ప్రయోగాత్మక నమూనాగా నిలుస్తుంది.
ఈ ప్రాజెక్టుకు అవసరం అయిన టెండర్ ప్రక్రియను ఇప్పటికే గుజరాత్ విద్యుత్ కార్పొరేషన్  ద్వారా ప్రారంభించింది. ఈ ఏడాదిలోనే డిసెంబరు నాటికి ఈ ప్రాజెక్టు పూర్తి చేయాలన్నది లక్ష్యం. జిపిసిఎల్ ఈ ప్రాజెక్టును అమలుపరుస్తుంది.